open-index/open-wikipedia-markdown huggingface dataset:
วัดบางกระเจ้า

**วัดบางกระเจ้า** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสุนัขหอน ในหมู่ที่ 6 บ้านบางกระเจ้า ตำบลบางกระเจ้า อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 18 ไร่

วัดบางกระเจ้าตั้งเมื่อ พ.ศ. 2338 ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2376 เขตวิสุงคามสีมากว้าง 10 เมตร ยาว 16 เมตร ด้านการศึกษา วัดได้เปิดโรงเรียนพระปริยัติธรรมแผนกธรรมตั้งแต่ปี พ.ศ. 2509

## อาคารเสนาสนะ
พระอุโบสถขนาดกว้าง 10 เมตร ยาว 16 เมตร สร้างเมื่อ พ.ศ. 2467 หลังคาเครื่องไม้ลดชั้น 2 ชั้น ด้านหน้าและหลังทำเป็นหลังคาลดชั้นยื่นออกมา รองรับโครงหลังคาด้วยเสาปูนหกเหลี่ยมด้านละ 4 ต้น มุงกระเบื้องสีชั้นละ 2 ตับ มีช่อฟ้าใบระกาปั้นปูนประดับกระจกสี หน้าบันมุขด้านหน้าปั้นปูนประดับกระจกทำเป็นกนกนาคล้อมรอบ ตรงกลางเป็นรูปพานพุ่มประดับกระจกสีลายธงชาติ ด้านล่างเป็นไม้ฉลุลายทรงสามเหลี่ยม มีประตูทางเข้าทั้งสองด้าน ด้านละ 2 ประตู บานประตูทาสีแดงไม่มีลวดลาย ผนังด้านข้างทั้งสองด้านมีช่องหน้าต่างด้านละ 4 ช่อง บานประตูหน้าต่างทาสีแดงกรอบเหลือง รอบพระอุโบสถมีซุ้มเสมาทรงดอกบัวล้อมรอบภายในมีเสมาทาสีทองปักอยู่ ด้านหน้าพระอุโบสถมีเจดีย์ทรงระฆัง 3  องค์ ภายในอุโบสถประดิษฐาน พระพุทธรูปปางมารวิชัย พระพุทธรูปประทับยืน และนั่ง และพระพุทธรูปปางต่าง ๆ ศิลปะรัตนโกสินทร์

ศาลาการเปรียญกว้าง 20 เมตร ยาว 40 เมตร สร้างเมื่อ พ.ศ. 2538 หอสวดมนต์กว้าง 10 เมตร ยาว 15 เมตร สร้างเมื่อ พ.ศ. 2487 กุฏิสงฆ์ 10 หลัง เป็นอาคารไม้ วิหารกว้าง 3 เมตร ยาว 6 เมตร เป็นอาคารไม้สร้างเมื่อ พ.ศ. 2511 ศาลาบำเพ็ญกุศล 1 หลัง

## รายนามเจ้าอาวาส
* พระครูชนะ
* พระครูพ่อ ธัมมิโก 
* พระครูอุดมธรรมสาคร 
* พระครูสาครวิริยคุณ

## อ้างอิง

บางกระเจ้า
บางกระเจ้า
วัดบางกระเจ้านอก

**วัดบางกระเจ้านอก** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 7 บ้านบางกะเจ้ากลาง ตำบลบางยอ อำเภอพระประแดง จังหวัดสมุทรปราการ วัดมีเนื้อที่ 3 ไร่ 2 งาน 22 ตารางวา มีที่ธรณีสงฆ์ จำนวน 1 แปลง เนื้อที่ 1 งาน 88 ตารางวา วัดตั้งอยู่ติดกับแม่น้ำเจ้าพระยาทางทิศตะวันตก ติดกับคลองบางกะเจ้าทางทิศตะวันออก 

วัดบางกระเจ้านอกสร้างเมื่อประมาณ พ.ศ. 2453 ไม่ทราบนามผู้สร้างเนื่องจากวัดตั้งอยู่ที่ปากคลองบางกะเจ้า ชาวบ้านจึงเรียกว่า **วัดปากคลองบางกะเจ้า** วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ได้ผูกพัทธสีมาเมื่อวันที่ 19 กุมภาพันธ์ พ.ศ. 2520

อาคารเสนาสนะได้แก่ พระอุโบสถสร้างเมื่อ พ.ศ. 2520 อุโบสถหลังเก่าประดิษฐานพระพุทธรูปศิลาแลง 5 องค์ และพระพุทธโสธรจำลองสร้างเมื่อ พ.ศ. 2497 กุฎีสงฆ์จำนวน 2 หลัง เป็นอาคารเรือนแถวแบ่งเป็นห้องสวดมนต์สร้างเมื่อ พ.ศ. 2525 ศาลาการเปรียญสร้างเมื่อ พ.ศ. 2495

## อ้างอิง

บางกระเจ้านอก
หมวดหมู่:สิ่งก่อสร้างริมแม่น้ำเจ้าพระยา
วัดน้อยนางหงษ์ (กรุงเทพมหานคร)

**วัดน้อยนางหงษ์** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร วัดมีเนื้อที่ 8 ไร่ 1 งาน 44 ตารางวา ทิศใต้จรดคลองบางยี่ขัน เจ้าอาวาสองค์ปัจจุบันคือ พระครูอาทรบุญกิจ (บุญรอด สุเมโธ ป.ธ.๕)	

วัดน้อยนางหงษ์ตั้งขึ้นเมื่อ พ.ศ. 2350 โดยมีพระอาจารย์ปิ่นซึ่งเป็นพระลูกวัดได้ซื้อที่ดินจากชาวสวนผู้หนึ่งในราคา 30 บาท แล้วได้เริ่มสร้างเป็นสำนักที่อยู่อาศัยของพระสงฆ์ขึ้น สันนิษฐานว่านายน้อย นางหงษ์ เป็นผู้ออกทุนทรัพย์ในการสร้างวัดหรืออาจเป็นเจ้าของที่ดิน วัดได้รับพระราชทานวิสุงคามสีมาเมื่อ พ.ศ. 2362 หลังจากสร้างวัดเสร็จเรียบร้อยแล้ว พระอาจารย์ปิ่นในฐานะผู้ก่อตั้งวัดได้เป็นเจ้าอาวาสรูปแรกของวัด

อาคารเสนาสนะได้แก่พระอุโบสถ หน้าบันมีลายปูนปั้น ฝีมือช่างสมัยรัตนโกสินทร์ ซุ้มประตู ซุ้มหน้าต่าง และซุ้มเสมาทำด้วยหินทรายแดง วัดยังมีหอระฆังและมณฑปประดิษฐานรูปหล่อของหลวงปู่เส่งที่มีผู้เคารพนับถือมาก

## อ้างอิง

น้อยนางหงษ์
หมวดหมู่:โบราณสถานในเขตบางพลัด
จุฑามาศ เมฆเสรี

**จุฑามาศ เมฆเสรี** () เป็นนางงามชาวไทย ผู้ได้รับตำแหน่งมิสแกรนด์ เชียงราย 2020 และเข้าร่วมการประกวดมิสแกรนด์ไทยแลนด์ 2020 ได้รับตำแหน่งรองอันดับ 3 นอกจากนั้นยังได้รับตำแหน่ง *นางงามรักแร้งาม* จากการประกวดมิสแกรนด์ไทยแลนด์ 2020 ต่อมาได้รับการแต่งตั้งให้เป็นตัวแทนประเทศไทยในการประกวดมิสอีโคอินเตอร์เนชันแนล 2021 ที่ประเทศอียิปต์ และสามารถผ่านเข้ารอบ 10 คนสุดท้าย

## ประวัติ
ออยล์ เกิดเมื่อวันที่ 11 กันยายน 2537 ที่จังหวัด ระยอง กำลังศึกษาระดับปริญญาตรี สาขาการตลาด คณะการจัดการและการท่องเที่ยว มหาวิทยาลัยบูรพา

## การประกวด

### มิสแกรนด์ระยอง 2019
ออยล์ ได้สมัครเข้าร่วมการประกวดมิสแกรนด์ระยอง 2019 ได้รับตำแหน่ง รองชนะเลิศอันดับที่ 1 มิสแกรนด์ระยอง 2019

### [[มิสแกรนด์ภูเก็ต]] 2019
ออยล์ ได้สมัครเข้าร่วมการประกวดมิสแกรนด์ภูเก็ต 2019 ได้รับตำแหน่ง รองชนะเลิศอันดับที่ 1 มิสแกรนด์ภูเก็ต 2019 และรางวัลพิเศษ Best in Swimsuits และBest Eveninggown ซึ่งผู้ชนะได้แก่ ทารีน่า โบเทส

### มิสแกรนด์ระนอง – ชุมพร 2019
ออยล์ ได้สมัครเข้าร่วมการประกวดมิสแกรนด์ระนอง-ชุมพร 2019 และชนะการประกวด ได้เป็นตัวแทนจังหวัดชุมพรเพื่อเข้าร่วมประกวดมิสแกรนด์ไทยแลนด์ 2019 

### [[มิสแกรนด์ไทยแลนด์ 2019]]
ออยล์ มิสแกรนด์ชุมพร 2019 ได้เป็นตัวแทนจังหวัดชุมพรเพื่อเข้าร่วมประกวดมิสแกรนด์ไทยแลนด์ 2019 และสามารถเข้ารอบ 20 คนสุดท้ายได้สำเร็จ

### มิสแกรนด์เชียงราย 2020
ออยล์ ได้สมัครเข้าร่วมการประกวดมิสแกรนด์เชียงราย 2020 และชนะการประกวด ได้เป็นตัวแทนจังหวัดเชียงรายเพื่อเข้าร่วมประกวดมิสแกรนด์ไทยแลนด์ 2020 

### [[มิสแกรนด์ไทยแลนด์ 2020]]
ออยล์ มิสแกรนด์เชียงราย 2020 ได้รับตำแหน่ง รองชนะเลิศอันดับที่ 3 และรางวัลพิเศษ นางงามรักแร้งาม (Miss Grand Thailand 2020) และจะได้เป็นตัวแทนประเทศ เพื่อเข้าร่วมการประกวดในระดับนานาชาติต่อไป  

### [[มิสอีโคอินเตอร์เนชันแนล]] 2021
ออยล์ได้รับแต่งตั้งให้เป็น miss eco international thailand ไปประกวด miss eco international 2021 ที่ประเทศอียิปต์ในเดือนมีนาคม โดยสามารถเข้ารอบ 10 คนสุดท้าย และรางวัลพิเศษ มิสอีโคท็อปโมเดล อวอร์ด, รองอันดับ 1 – ชุดรีสอร์ทยอดเยี่ยม และรองอันดับ 2 – ชุดประจำชาติยอดเยี่ยม และเธอได้พบว่าเธอติดเชื้อโควิด-19 จากการประกวดในครั้งนี้

### [[มิสทัวริซึมอินเตอร์เนชันแนล]] 2021
ออยล์ได้รับแต่งตั้งให้เป็น มิสทัวริซึมอินเตอร์เนชันแนลไทยแลนด์ 2021 และจะเป็นตัวแทนประเทศไทยไปประกวด มิสทัวริซึมอินเตอร์เนชันแนล 2021 โดยประกวดในรูปแบบออนไลน์ และน่าเสียดายที่ ไม่สามารถผ่านเข้ารอบได้

### มิสแกรนด์หนองบัวลำภู - อำนาจเจริญ 2023
ออยล์ ได้สมัครเข้าร่วมการประกวดมิสแกรนด์หนองบัวลำภู - อำนาจเจริญ 2023 และชนะการประกวด ได้เป็นตัวแทนจังหวัดอำนาจเจริญเพื่อเข้าร่วมประกวดมิสแกรนด์ไทยแลนด์ 2023

### [[มิสแกรนด์ไทยแลนด์ 2023]]
ออยล์ ได้เข้าร่วมการประกวด มิสแกรนด์ไทยแลนด์ 2023 ซึ่งเป็นตัวแทน จังหวัดอำนาจเจริญ ในเดือนเมษายน 2566   เธอไม่สามารถผ่านเข้ารอบได้ แต่ได้รับรางวัลพิเศษ 1 รางวัล คือ รางวัล Smart Queen by Regen Smart City

## รางวัลที่ได้รับ

## อ้างอิง

## แหล่งข้อมูลอื่น
*Miss Grand Thailand Official website
* 
*

หมวดหมู่:นางงามไทย
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:บุคคลจากจังหวัดชุมพร‎‎
หมวดหมู่:บุคคลจากมหาวิทยาลัยบูรพา
หมวดหมู่:นางงาม
ฝูโจว

**ฝูโจว** () เป็นเมืองหลวงและเมืองใหญ่สุดของมณฑลฝูเจี้ยน สาธารณรัฐประชาชนจีน ตั้งอยู่ทางทิศเหนือ (ฝั่งซ้าย) ของปากแม่น้ำหมิ่น แม่น้ำที่ใหญ่ที่สุดของมณฑลฝูเจี้ยน จากข้อมูลสำมะโนปี 2010 ฝูโจวมีประชากร 7,115,370 คน โดยอยู่อาศัยในเมือง 4,408,076 คน คิดเป็นร้อยละ 61.95 ในขณะที่ประชากรในชนบทอยู่ที่ 2,707,294 คน คิดเป็นร้อยละ 38.05 ในปี 2015 ฝูโจวได้รับการจัดอันดับโดยสถาบันบรูกกิงส์ (Brookings Institution) ว่าเป็นเขตมหานครที่โตเร็วที่สุดเป็นอันดับ 10 ของโลก

## เขตการปกครอง
นครฝูโจวแบ่งเขตการปกครองออกเป็น 6 เขต, 1 นครระดับอำเภอ, และ 6 อำเภอ ดังนี้

* **ตัวเมือง**
** เขตกู่โหลว ()
** เขตไถเจียง ()
** เขตชางชาน ()
** เขตหมาเหว่ย์ ()
** เขตจิ้นอาน ()
** เขตฉางเล่อ ()

* **ชานเมืองและชนบท**
** อำเภอหมิ่นโฮ่ว ()
** อำเภอเหลียนเจียง ()
** อำเภอหลัวเหยฺวียน ()
** อำเภอหมิ่นชิง ()
** อำเภอหย่งไท่ ()
** อำเภอผิงถาน ()

* **นครบริวาร**
** นครฝูชิง ()

## ดูเพิ่ม

* รายชื่อนครในประเทศจีนเรียงตามจำนวนประชากร
* ชาวฮกจิว

## อ้างอิง

## แหล่งข้อมูลอื่น
* 
* เว็บไซต์นครฝูโจว


หมวดหมู่:นครในมณฑลฝูเจี้ยน
หมวดหมู่:เขตการปกครองระดับจังหวัดของมณฑลฝูเจี้ยน
หมวดหมู่:เมืองหลวงของมณฑลในประเทศจีน
หมวดหมู่:สนธิสัญญานานกิง
ตลาดแลกเปลี่ยนต่างประเทศ

**ตลาดแลกเปลี่ยนต่างประเทศ** (, Forex) เป็นตลาดซื้อขายแบบตรง (over-the-counter) และไม่มีศูนย์กลางกลาง (decentralized) สามารถทำการซื้อขายได้ทั่วโลกในด้านการแลกเปลี่ยนเงินตราสกุลต่าง ๆ ตลาดนี้จะทำการซื้อขายอัตราแลกเปลี่ยนต่างประเทศในทุกสกุลเงิน ครอบคลุมการซื้อขายอัตราแลกเปลี่ยนทั้งในราคาปัจจุบันและราคาที่กำหนดล่วงหน้า ในแง่ปริมาณการซื้อขาย ปัจจุบันเป็นตลาดใหญ่สุดในโลก รองลงมาคือตลาดสินเชื่อ (credit market)

ผู้เข้าร่วมหลักในตลาดนี้คือตลาดธนาคารระหว่างประเทศขนาดใหญ่ ศูนย์การเงินทั่วโลกทำหน้าที่เป็นศูนย์กลางการซื้อขายระหว่างผู้ซื้อและผู้ขายประเภทต่าง ๆ ตลอด 24 ชั่วโมง ยกเว้นวันหยุดสุดสัปดาห์ เนื่องจากสกุลเงินถูกซื้อขายเป็นคู่ ตลาดแลกเปลี่ยนเงินตราต่างประเทศไม่ได้กำหนดมูลค่าที่แท้จริงของสกุลเงิน แต่จะกำหนดมูลค่าสัมพัทธ์โดยการตั้งราคาตลาดของสกุลเงินหนึ่งเมื่อจ่ายด้วยอีกสกุลเงินหนึ่ง  การซื้อขายฟอเร็กซ์เกี่ยวข้องกับการซื้อขายสกุลเงินผ่านสัญญาซื้อขายส่วนต่าง (CFD) มากกว่าการครอบครองสกุลเงินจริง

ในการทำธุรกรรมแลกเปลี่ยนเงินตราต่างประเทศทั่วไป ฝ่ายหนึ่งจะซื้อสกุลเงินจำนวนหนึ่งโดยการชำระด้วยสกุลเงินอีกจำนวนหนึ่ง

ตลาดแลกเปลี่ยนเงินตราต่างประเทศสมัยใหม่เริ่มก่อตัวขึ้นในช่วงทศวรรษ 1970 ซึ่งเป็นผลมาจากข้อจำกัดที่รัฐบาลกำหนดต่อธุรกรรมแลกเปลี่ยนเงินตราต่างประเทศภายใต้ระบบบริหารจัดการทางการเงินของ Bretton Woods ที่ได้วางกฎเกณฑ์เกี่ยวกับความสัมพันธ์ทางการค้าและการเงินระหว่างประเทศอุตสาหกรรมหลักของโลกหลังสงครามโลกครั้งที่สอง ประเทศต่าง ๆ ได้ทยอยเปลี่ยนมาใช้ระบบอัตราแลกเปลี่ยนแบบลอยตัวจากเดิมที่ใช้อัตราแลกเปลี่ยนคงที่ตามระบบ Bretton Woods

ฟอเร็กซ์เป็นตลาดระดับโลกที่มีการซื้อขายสกุลเงิน เป็นตลาดซื้อขายโดยตรง (over-the-counter) และกระจายศูนย์การซื้อขาย (decentralize) ที่ทำการซื้อขายได้ทั่วโลก เช่น ดอลลาร์สหรัฐ (USD), ยูโร (EUR), ปอนด์สเตอร์ลิง (GBP), เยน (JPY) ฯลฯ การซื้อขายอัตราแลกเปลี่ยนเงินตราจะแปรผันตาม demand และ supply ของแต่ละสกุลเงิน ซึ่งขึ้นอยู่กับหลาย ๆ ปัจจัย เช่นอัตราดอกเบี้ย อัตราเงินเฟ้อ ราคาน้ำมัน ราคาทองคำ สภาพเศรษฐกิจ สถานการณ์บ้านเมือง รวมถึงการประกาศตัวเลขสำคัญต่าง ๆ

อัตราแลกเปลี่ยน คือ การเปรียบเทียบราคาของเงินสกุลหนึ่งกับเงินอีกสกุลหนึ่ง เช่น 100 เยน เท่ากับ 30 บาท โดยอัตราแลกเปลี่ยนจะไม่คงที่ มีการเปลี่ยนแปลงเสมอขึ้นอยู่กับปัจจัยภายในประเทศนั้น ๆ เช่น ภาวะเศรษฐกิจ การเมือง เป็นต้น ผู้ที่ลงทุนซื้อขายในตลาด FOREX ที่เป็นการเก็งกำไรในค่าเงินด้วย ซึ่งเป็นสิ่งที่เราไม่สามารถควบคุมได้ ต้องหมั่นศึกษาทิศทางของตลาดอยู่ตลอดเวลา

ความผันผวนของสกุลเงินอาจส่งผลกระทบอย่างมากต่อธุรกิจทั้งขนาดใหญ่และขนาดเล็ก ต้นทุนสินค้าและบริการ รวมถึงมูลค่าของการลงทุน การทำความเข้าใจว่าการเปลี่ยนแปลงของสกุลเงินจึงเป็นสิ่งสำคัญอีกอย่างหนึ่งสำหรับการตัดสินใจในการดำเนินธุรกิจในเศรษฐกิจโลกในปัจจุบัน

หากเปรียบเทียบระหว่างตลาดแลกเปลี่ยนต่างประเทศกับตลาดหลักทรัพย์ที่ใหญ่ที่สุดในโลกอย่างตลาดหลักทรัพย์นิวยอร์กซึ่งมีปริมาณการซื้อขายต่อวันเฉลี่ยที่ 200,000 ล้านดอลลาร์สหรัฐ หากแต่ตลาด Forex นั้นมีปริมาณการซื้อขายอยู่ที่ 6.6 ล้านล้านดอลลาร์สหรัฐต่อวัน ดังนั้น ตลาดแลกเปลี่ยนต่างประเทศจึงมีปริมาณการซื้อขายมากกว่าตลาดหลักทรัพย์นิวยอร์กประมาณ 30 เท่า

## อ้างอิง

หมวดหมู่:การเงินระหว่างประเทศ
หมวดหมู่:ตลาดการเงิน
หมวดหมู่:การค้าระหว่างประเทศ
วัดบางหญ้าแพรก (จังหวัดสมุทรปราการ)

**วัดบางหญ้าแพรก** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 16 บ้านวัดบางหญ้าแพรก ตำบลบางหญ้าแพรก อำเภอพระประแดง จังหวัดสมุทรปราการ

วัดบางหญ้าแพรกสร้างขึ้นเมื่อประมาณ พ.ศ. 2376 สร้างโดยชาวมอญที่อพยพมาตั้งบ้านเรือนอยู่นครเขื่อนขันธ์ วัดได้รับพระราชทานวิสุงคามสีมาเมื่อ พ.ศ. 2380 ประกอบพิธีผูกพัทธสีมาเมื่อ พ.ศ. 2385 วัดมีประเพณีดั้งเดิมคือประเพณีแห่ยอดพระเจดีย์ทราย (ขนทรายเข้าวัด) ซึ่งโดยปกติจะทำกันในวันสงกรานต์ แต่ที่นี่จะต่างจากที่อื่นตรงที่จัดขึ้นเมื่อถึงวันขึ้น 14 ค่ำ เดือน 6 โดยจะมีการจัดขบวนแห่ต้นเงินเข้าวัดเพื่อนำยอดเงินนั้นไปปักบนยอดพระเจดีย์ทราย การประกวดเจดีย์ทราย ประกวดธิดาเจดีย์ทราย เป็นต้น

อาคารเสนาสนะในวัดได้แก่ พระอุโบสถมีลักษณะทางไทย มีช่อฟ้าใบระกาและลวดลายไทย หน้าบันประตูหน้าต่าง ภายในประดิษฐานหลวงพ่อพุทธโสธรจำลองและหลวงพ่อโตจำลอง ศาลาการเปรียญสร้างเมื่อ พ.ศ. 2515 หอสวดมนต์สร้างเมื่อ พ.ศ. 2488 กุฏิสงฆ์จำนวน 8 หลัง ส่วนมากเป็นอาคารทรงไทย เรือนไม้ ศาลาบำเพ็ญกุศลจำนวน 5 หลัง โรงครัว และฌาปนสถาน

## รายนามเจ้าอาวาส
* หลวงปู่หว่าง
* พระอธิการแทน
* พระอธิการเฟี้ยม
* พระอธิการเป๋า
* พระอธิการกือ
* พระอธิการวงศ์
* พระครูสถิตธรรมคุณ (หลวงพ่อเผย ฐานงฺกโร) 
* พระมหามะลิ ชาตสิริ  
* พระอธิการนิตย์ สุขจิตฺโต  
* พระครูสมุทรานุสิฐ (สุชาติ สุชาโต)   
* พระปลัดบำรุง อธิปญฺโญ  
* พระครูสมุทรานุสิฐ
* พระสมุห์มนัส สุมโน

## อ้างอิง

บางหญ้าแพรก
บางหญ้าแพรก
การเดินขบวนสู่แวร์ซาย

300px|thumb|การเดินขบวนของสตรีสู่แวร์ซาย

**การเดินขบวนสู่แวร์ซาย** () บ้างเรียก **การเดินขบวนเดือนตุลาคม** เป็นหนึ่งในเหตุการณ์สำคัญของการปฏิวัติฝรั่งเศส เป็นการเดินขบวนของสตรีชาวปารีสเมื่อวันที่ 5 ตุลาคม ค.ศ. 1789 สู่พระราชวังแวร์ซาย ที่พำนักของกษัตริย์และสถานที่ประชุมสภาร่างธรรมนูญแห่งชาติ

วิกฤตเศรษฐกิจที่ร้ายแรงได้ส่งผลกระทบต่อสตรีซึ่งมีหน้าที่หาอาหารให้สามีและสมาชิกครอบครัว พวกเธอมองเห็นงานเลี้ยงอันใหญ่โตฟุ่งเฟือยในราชสำนักขณะที่ตัวเองกลับอดอยาก กลุ่มสตรีหลายพันคนซึ่งประกอบด้วยหญิงหาเช้ากินค่ำ, แม่ค้า, ช่างหัตกรรม, หญิงข้างถนน ตลอดจนโสเภณีชั้นสูง รวมตัวกันที่ออแตลเดอวีล (ศาลาว่าการกรุงปารีส) ในเช้าวันที่ 5 ตุลาคม ค.ศ. 1789 จนกระทั่งมีจำนวนราว 7,000–9,000 คน จึงเริ่มเดินขบวนสู่แวร์ซายพร้อมด้วยอาวุธและปืนใหญ่ที่ยึดมาจากออแตลเดแซ็งวาลีดและการทลายคุกบัสตีย์เมื่อสองเดือนก่อนหน้า

300px|thumb|การเดินขบวนของสตรีสู่แวร์ซาย
กลุ่มผู้ชุมนุมใช้เวลาเดินเท้าจากปารีสไปแวร์ซายราวหกชั่วโมงท่ามกลางสายฝนในฤดูใบไม้ร่วง พวกเธอเต็มไปด้วยความโกรธแค้นต่อราชวงศ์ หวังจะคุมองค์กษัตริย์กลับปารีสและต้องการคุยกับพระนางมารี อ็องตัวแน็ต เมื่อพวกเธอไปถึงพระราชวังแวร์ซาย ก็พบกับผู้ชุมนุมอีกกลุ่มหนึ่งที่รายล้อมพระราชวังอยู่ก่อน สมาชิกสภาบางส่วนออกมาเชิญให้ผู้ชุมนุมเข้าไปหลบฝนและพักผ่อนในห้องประชุมสภา เหล่าฝูงชนต่างไปนั่งพักบนม้านั่งของสมาชิกสภาอย่างเหน็ดเหนื่อย แกนนำของพวกเธอพูดกับผู้แทนในสภาร่างธรรมนูญแห่งชาติว่าพวกเธอมาล้อมสภาเพื่อขอขนมปังเพียงเท่านั้น ในช่วงนี้มีสมาชิกสภาหลายคนออกมาต้อนรับและให้กำลังใจฝูงชน หนึ่งในนั้นคือมักซีมีเลียง รอแบ็สปีแยร์ ซึ่งตอนนั้นยังไม่มีอำนาจ

ฌ็อง โฌแซ็ฟ มูว์นีเย ประธานสภาร่างธรรมนูญนำตัวแกนนำผู้ชุมนุมจำนวนหกคนไปเข้าเฝ้าองค์กษัตริย์ในพระราชวัง องค์กษัตริย์แสดงความเห็นใจและปลอบปละโลมพวกเธอจนบางคนถึงกับล้มลงไปร้องให้ที่พื้น ทรงสัญญาว่าจะปันส่วนอาหารส่วนหนึ่งจากคลังหลวงให้ ฝูงชนบางส่วนจึงพอใจและเดินเท้ากลับปารีส อย่างไรก็ตาม ฝูงชนส่วนใหญ่ยังคงปักหลักอยู่ และมีข่าวลือว่ากษัตริย์ให้สัญญาหลอกๆ เมื่อพระเจ้าหลุยส์ทรงตระหนักถึงอันตรายที่รายล้อม จึงปรึกษากับข้าราชบริพาร ในเวลาหกโมงเย็น พระองค์ทรงประกาศยอมรับกฤษฎีกาสิงหาคม (กฎหมายเลิกระบบศักดินา) และทรงยอมรับประกาศสิทธิมนุษยชนและพลเมืองโดยไม่มีเงื่อนไข เพื่อคลายความไม่พอใจของฝูงชน

เช้าวันต่อมา ผู้ประท้วงบางส่วนค้นพบประตูขนาดเล็กของพระราชวังที่ไม่มียามเฝ้า พวกเขาจึงแอบเข้าไปในเขตพระราชฐานและเดินตามหาห้องบรรทมขององค์ราชินีเพื่อสังหารพระนาง ราชองค์รักษ์กรู่เข้ามาทั่วเขตพระราชฐานและยิงผู้บุกรุกตายไปหลายคน ฝูงชนจึงโกรธเคืองและพากันบุกเข้าเขตพระราชฐาน ความโกลาหลในจึงเกิดขึ้นในพระราชวัง ราชองครักษ์สู้ไม่ได้และถูกฆ่าตายไปอย่างน้อยหนึ่งนาย หน่วยของนายพลลาฟาแย็ต ต้องเข้ามาห้ามปราม  ลาฟาแย็ต ทหารผู้ได้รับการยอมรับจากทั้งสองฝ่าย ต้องตื่นขึ้นมาเพื่อเป็นตัวกลางจนเหตุการณ์คลี่คลายลง อย่างไรก็ตาม การชุมนุมนอกพระราชวังยังคงดำเนินต่อไป พระบรมวงศ์จึงเสด็จออกจากแวร์ซายไปประทับที่พระราชวังตุยเลอรีในกรุงปารีสเมื่อวันที่ 6 ตึลาคม ค.ศ. 1789 ตามคำทูลของนายพลลาฟาแย็ต ที่เชื่อว่าสถานการณ์คงจะคลี่คลายถ้ากษัตริย์อยู่ใกล้ประชาชนมากขึ้น

## อ้างอิง
มหาวิทยาลัยราชภัฏเชียงใหม่ ศูนย์แม่ริม

**มหาวิทยาลัยราชภัฏเชียงใหม่ ศูนย์แม่ริม  **(อังกฤษ: Chiang Mai Rajabhat University (Mae Rim)) เป็นพื้นที่ส่วนขยายของมหาวิทยาลัยราชภัฏเชียงใหม่ ซึ่งมีการขยายพื้นที่ใหม่และพัฒนามาอย่างต่อเนื่อง บนพื้นที่กว่า 2,846 ไร่ ที่ตำบลขี้เหล็ก อำเภอแม่ริม จังหวัดเชียงใหม่

## ข้อมูลทั่วไป
### ประวัติ

## คณะที่เปิดสอน

## อาคาร
* หอประชุมทีปังกรรัศมีโชติ 
* อาคารอำนวยการและบริหารกลาง
* อาคารเรียนคณะเทคโนโลยีการเกษตร
* อาคารเรียนคณะครุศาสตร์ (พวงคราม 1-3)
* อาคารเรียน ภาควิชาเทคโนโลยีอุตสาหกรรม
* อาคารเรียนคณะวิทยาศาสตร์และเทคโนโลยี 
* อาคารเรียน adiCET

## อ้างอิง

ม
ม
หมวดหมู่:สิ่งก่อสร้างในอำเภอแม่ริม
อาน รอแบร์ ฌัก ตูร์โก

**อาน รอแบร์ ฌัก ตูร์โก**  () เป็นรัฐบุรุษและนักเศรษฐศาสตร์ชาวฝรั่งเศส ได้รับการนับถือเป็นผู้อุทิศตนยุคแรก ๆ เพื่อเศรษฐกิจเสรี เขาดำรงตำแหน่งขุนคลังเอกในรัชสมัยพระเจ้าหลุยส์ที่ 16

## ประวัติ
เขาเป็นบุตรคนที่สามของนายมีแชล-เอเตียน ตูร์โก () ประธานหอการค้าปารีส เขาได้รับการศึกษาในโรงเรียนโบสถ์ ต่อมาเข้าศึกษาที่วิทยาลัยซอร์บอนใน 1749 และเริ่มสนใจเศรษฐศาสตร์ในปีนั้น เขาเริ่มศึกษาทฤษฎีของฟร็องซัว แกแน () และแว็งซ็อง เดอ กูร์แน ()

ในปี 1752 เขาได้เป็นสมาชิกสภาอำมาตย์ปารีส (), ในปี 1753 ได้เป็นที่ปรึกษาฝ่ายยุติธรรม, ในปี 1760 เขาเดินทางไปฝรั่งเศสตะวันออกและสวิตเซอร์แลนด์ และได้แวะเยี่ยมวอลแตร์ซึ่งกลายเป็นเพื่อนสนิทและผู้สนับสนุนของเขา ต่อมาในปี 1761 ตูร์โกดำรงตำแหน่งเจ้าพนักงานอากร () ประจำมณฑลลีมอฌ () และได้ดำรงตำแหน่งนี้ยาวนานถึงสิบสามปี ในช่วงนี้เอง เขาเล็งเห็นปัญหาความเหลื่อมล้ำของระบบภาษี และพยายามเอาทฤษฎีภาษีของแกแนและกูร์แนมาปรับใช้ภายในมณฑลเท่าที่จะทำได้ จุดที่แตกต่างคือ ในขณะที่แกแนและมีราโบผลักดันให้จัดเก็บภาษีอัตราคงที่ (proportional tax) ทุกคนจ่ายภาษีอัตราเท่ากัน แต่ตูร์โกผลักดันให้จัดเก็บภาษีอัตราถดถอย (regressive tax)  

เดิมที ประชาชนต้องถูกเกณฑ์แรงงานมาช่วยงานภาคหลวงหนึ่งวันต่อสัปดาห์ เช่น การมาช่วยสร้างถนน ตูร์โกยินยอมให้ประชาชนที่ไม่ประสงค์มาช่วยงานหลวงจ่ายเป็นเงินได้ และยกหน้าที่การสร้างถนนให้แก่ผู้รับเหมา ทำให้ถนนหนทางภายในมณฑลของเขามีคุณภาพดีกว่า

## หัวหน้าฝ่ายบริหาร
ตูร์โกได้ดำรงตำแหน่งมุขมนตรีแห่งรัฐ () ควบขุนคลังเอกในเดือนสิงหาคม 1774 สิ่งแรกที่เขาทำคือเสนอต่อองค์กษัตริย์ว่ารัฐบาลจะ "ไม่ล้มละลาย, ไม่เพิ่มภาษี, ไม่กู้ยืม" โดยวิธีหลายประการ นโยบายของตูร์โกประสบความสำเร็จในการลดการขาดดุลการคลัง และสามารถเจรจากับเจ้าหนี้ชาวเนเธอร์แลนด์ให้ลดดอกเบี้ยเงินกู้เหลือ 4% อย่างไรก็ตาม การขาดดุลงบประมาณก็ยังมีจำนวนมากอยู่ดี ทำให้เขาต้องคิดมาตรการอื่นเพิ่มเติม ทั้งการปฏิรูปราชสำนัก, การตั้งกฎหมายเศรษฐกิจเสรี นอกจากนี้เขายังคัดค้านการมีส่วนร่วมของฝรั่งเศสในสงครามปฏิวัติอเมริกา เขามองว่าฝรั่งเศสได้ไม่คุ้มเสียในสงครามครั้งนี้ 

ในเดือนมกราคม 1776 ตูร์โกซึ่งเป็นผู้นิยมการค้าเสรี ได้ส่งร่างกฤษฎีกาหกฉบับต่อคณะองคมนตรี () สี่ฉบับสำคัญไม่มาก แต่มีสองฉบับที่กระทบถึงเอกสิทธิ์ จึงเผชิญแรงต้านมหาศาล ได้แก่ การยกเลิกแรงงานเกณฑ์ () และการยกเลิก  กับ  ของสมาคมหัตถกรรม ซึ่งจะทำให้ช่างฝีมือทุกคนมีสิทธิ์ทำงานมากเท่าที่ต้องการโดยไม่มีข้อจำกัด กฎหมายหกฉบับนี้ประกาศในราชกิจจานุเบกษาเมื่อวันที่ 12 มีนาคม เมื่อถึงเวลานั้น แทบทุกคนในราชสำนักมองตูร์โกเป็นศัตรู

ความตั้งใจทั้งหลายของเขาคงประสบผลดีหากได้รับความไว้วางใจจากองค์กษัตริย์ แต่ตูร์โกกลับเผชิญความยากลำบากในการทำงาน เขาขัดขวางโดยถูกกลุ่มคนที่ไม่ชอบและอิจฉาเขา กลุ่มนี้มีองค์ราชินีเป็นแกนนำ เกิดการใส่ร้ายป้ายสีเขาสารพัด เช่นมีการเขียนจดหมายด่าราชินีโดยปลอมลายมือตูร์โก แล้วนำจดหมายฉบับนั้นไปฟ้องพระเจ้าหลุยส์ เป็นต้น เรียกได้ว่าตูร์โกมีศัตรูรอบด้านในราชสำนัก ท้ายที่สุดเขาถูกบีบให้ลาออกเมื่อ 12 พฤษภาคม 1776

## อ้างอิง

หมวดหมู่:นักเศรษฐศาสตร์ชาวฝรั่งเศส
หมวดหมู่:นักการเมืองฝรั่งเศส
หมวดหมู่:บุคคลจากปารีส
วัดส้มเกลี้ยง (อำเภอบางใหญ่)

**วัดส้มเกลี้ยง** บางคนเรียกว่า **วัดส้มเกลี้ยงบางแม่นาง** สร้างเมื่อ พ.ศ. 2223 เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านบางกระยี่ ตำบลบางแม่นาง อำเภอบางใหญ่ จังหวัดนนทบุรี มีเจ้าอาวาสคือพระครูโสภณนนทกิจ (หลวงปู่เบี้ยว)

อุโบสถรูปทรงไทยมีช่อฟ้าใบระกา ประตูหน้าต่างปิดทองลายทรงพุ่มข้าวบิณฑ์ ข้างอุโบสถเป็นวิหารหลวงพ่อโต ภายในประดิษฐานพระพุทธรูปปูนปั้นปิดทองปางมารวิชัยศิลปะสมัยอยุธยา เจดีย์สีทอง 3 เจดีย์ซึ่งเป็นที่ประดิษฐานของหลวงพ่อสามองค์ ได้แก่ เจดีย์ของพระอธิการดี พระอุปัชฌาย์สงฆ์ และอธิการโป๊ะผู้เป็นเจ้าอาวาสซึ่งได้บรรจุอัฐิไว้ด้านใน ศาลาการเปรียญเป็นศาลาไม้ชั้นเดียวยกสูง สร้างเมื่อ พ.ศ. 2491 หอสวดมนต์เป็นเรือนไม้ทรงปั้นหยา 2 ชั้นหน้าจั่วจารึกไว้ว่า พ.ศ. 2477 มีแผงไม้ฉลุลายประดับรูปคล้ายพานรัฐธรรมนูญตรงกลาง

## อ้างอิง

ส้มเกลี้ยง
ตำบลหัวเรือ (อำเภอเมืองอุบลราชธานี)

: *สำหรับ ตำบลหัวเรือ แห่งอื่น ดูได้ที่ [[ตำบลหัวเรือ]]*

**ตำบลหัวเรือ** เป็นตำบลในอำเภอเมืองอุบลราชธานี จังหวัดอุบลราชธานี ตั้งอยู่ทางทิศเหนือของอำเภอเมืองอุบลราชธานี ห่างจากตัวเมือง 17 กิโลเมตร ได้รับการจัดตั้งขึ้นเมื่อ พ.ศ. 2475 มีหมู่บ้านภายในเขตปกครองจำนวน 14 หมู่บ้าน แบ่งเป็น 16 ชุมชน มีพื้นที่ประมาณ 32.28 ตารางกิโลเมตร จากการสำรวจสำมะโนประชากร ปี พ.ศ. 2562 พบว่าตำบลหัวเรือมีประชากรและจำนวนครัวเรือนทั้งสิ้น 9,223 คน และ 3,006 ครัวเรือน ตามลำดับ

ปัจจุบันพื้นที่ตำบลหัวเรืออยู่ภายใต้การบริหารจัดการขององค์การบริหารส่วนตำบลหัวเรือทั้งตำบล

## ประวัติ
ในปี พ.ศ. 2312 เมื่อครั้งเจ้าพระวออพยพไพร่พลจากนครเขื่อนขันธ์กาบแก้วบัวบานมาตั้งถิ่นฐานที่บ้านดอนมดแดง (พื้นที่บ้านแคน ตำบลดอนมดแดง อำเภอดอนมดแดง ในปัจจุบัน) นายนาคถือเป็นหนึ่งในไพร่พลที่อพยพมาด้วยในครั้งนั้น ต่อมาราวๆ ปี พ.ศ. 2322 มานายนาคได้พาครอบครัวออกมาจากเมืองอุบลเพื่อหาทำลที่เหมาะสมสำหรับการประกอบอาชีพ จึงได้มาตั้งหมู่บ้านใหม่บริเวณ *ทุ่งหนองโน* ซึ่งเป็นทุ่งกว้างขนาดใหญ่ และเรียกชื่อหมู่บ้านที่ตั้งใหม่นี้ว่า *บ้านตองหมอน* โดยในบริเวณใกล้เคียงนั้นมีวัดตั้งอยู่แต่เดิมชื่อว่า *วัดอุงมุง* ด้วยเหตุที่บริเวณที่เป็นที่ตั้งของบ้านตองหมอนนั้นเป็นจุดรับน้ำของร่องน้ำหลายสาย ทำให้เกิดน้ำท่วมขังในหน้าฝน การเดินทางเป็นไปได้ด้วยความลำบาก ปี พ.ศ. 2330 นายนาคจึงย้ายบ้านมาตั้งหมู่บ้านใหม่ห่างจากหมู่บ้านเดิมมาทางทิศเหนือประมาณ 800 เมตร และตั้งชื่อหมู่บ้านแห่งใหม่นี้ว่า *บ้านหัวเรือ*

บ้านหัวเรือได้รับการจัดตั้งเป็นตำบลเมื่อ พ.ศ. 2475 ในขณะนั้นมีชุมชนภายในเขตปกครองทั้งสิ้น 16 ชุมชน จนกระทั่งในปี พ.ศ. 2536 ได้มีแยกพื้นที่บางส่วนจำนวน 8 ชุมชน เพื่อจัดตั้งตำบลขี้เหล็ก จึงเหลือเพียงแค่ 8 ชุมชนในเขตปกครองขณะนั้น อย่างไรก็ดี จากการที่มีประชาชนเข้ามาตั้งถิ่นฐานเพิ่มขึ้น จึงได้มีการตั้งชุมชนใหม่ขึ้นในภายหลัง ทำให้ในปัจจุบันมีชุมชนภายในเขตของตำบลหัวเรือ 16 ชุมชนเช่นเดิม

## ขนาดและที่ตั้ง
ตำบลหัวเรือตั้งอยู่ทางทิศเหนือของอำเภอเมืองอุบลราชธานี ระยะทางห่างจากเมืองอุบลราชธานี ประมาณ 17 กิโลเมตร การคมนาคมผ่านถนนสายหลักทางหลวงหมายเลข 212 (ถนนชยางกรู) มีขนาดพื้นที่  32.28  ตารางกิโลเมตร
:ทิศเหนือ มีอาณาเขตติดต่อกับตำบลยางสักกระโพหลุ่ม  อำเภอม่วงสามสิบ
:ทิศใต้ มีอาณาเขตติดต่อกับเทศบาลตำบลขามใหญ่ อำเภอเมืองอุบลราชธานี
:ทิศตะวันออก มีอาณาเขตติดต่อกับตำบลไร่น้อย อำเภอเมืองอุบลราชธานี
:ทิศตะวันตก มีอาณาเขตติดต่อกับตำบลขี้เหล็ก อำเภอเมืองอุบลราชธานี
## ชุมชนและประชากร
ตำบลหัวเรือประกอบด้วยหมู่บ้านทั้งสิ้น 14 หมู่บ้าน แบ่งเป็น 16 ชุมชน ประชากร 9,223 คน แบ่งเป็น เพศชาย 4,578 คน, เพศหญิง 4,645 คน มีจำนวนครัวเรือนทั้งสิ้น 3,006 ครัวเรือน จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้

ตำบลหัวเรือมีหมู่บ้านภายในเขตปกครองจำนวน 14 หมู่บ้าน แบ่งเป็น 16 ชุมชน (หมู่) ได้แก่
: 

## สถานที่สำคัญ

## ดูเพิ่ม
* ตำบลขี้เหล็ก (อำเภอเมืองอุบลราชธานี)
## อ้างอิง

หัวเรือ
อาหารเสฉวน

**อาหารเสฉวน** หรือ **ชวนไช่** ( หรือ ) เป็นรูปแบบหนึ่งของอาหารจีนที่มีต้นกำเนิดจากมณฑลเสฉวน มีรสชาติที่จัดจ้าน โดยเฉพาะอย่างยิ่งด้วยรสเผ็ดร้อนและกลิ่นฉุนซึ่งเป็นผลมาจากการใช้กระเทียมและพริกได้อย่างอิสระ รวมทั้งรสชาติที่เป็นเอกลักษณ์ของพริกไทยเสฉวน มีรูปแบบท้องถิ่นมากมายภายในมณฑลเสฉวน และเทศบาลเมืองฉงชิ่งที่อยู่ใกล้เคียงซึ่งเป็นส่วนหนึ่งของมณฑลเสฉวนจนถึงปี ค.ศ. 1997 มีสี่รูปแบบย่อยของอาหารเสฉวน ได้แก่ รูปแบบของฉงชิ่ง เฉิงตู จือกง และอาหารมังสวิรัติของชาวพุทธ

ยูเนสโกประกาศให้เมืองเฉิงตูซึ่งเป็นเมืองหลวงของมณฑลเสฉวน เป็นเมืองแห่งวิธีการทำอาหารในปี ค.ศ. 2011 เพื่อยกย่องถึงความซับซ้อนของการทำอาหาร

## อ้างอิง
สโมสรฟุตบอลเลสเตอร์ซิตีในฤดูกาล 2020–21

**[[สโมสรฟุตบอลเลสเตอร์ซิตี|เลสเตอร์ซิตี]] ในฤดูกาล 2020–21** เป็นฤดูกาลที่ 116 ในระบบฟุตบอลลีกอังกฤษและเป็นฤดูกาลที่ 17 ติดต่อกันในในลีกสูงสุดของ ฟุตบอลอังกฤษ. นอกเหนือไปจาก ลีกภายในประเทศ, เลสเตอร์ซิตีจะเข้าร่วมในฤดูกาลนี้สำหรับ เอฟเอคัพ, อีเอฟแอลคัพ และ ยูฟ่ายูโรปาลีก. ฤดูกาลเริ่มต้นครอบคลุมระหว่างวันที่ 27 กรกฎาคม ค.ศ. 2020 ถึง 30 มิถุนายน ค.ศ. 2021.

## การซื้อขายนักเตะ
### เข้า

### ยืมตัว เข้า

### ยืมตัว ออก

### ออก
} Unattached || ปล่อยตัว || อันเดอร์-23 || 
|-
| 1 กรกฎาคม ค.ศ. 2020 || RB ||  || เอ็ด เอเลวา-อิกปักวู ||  Unattached || ปล่อยตัว || อันเดอร์-23 || 
|-
| 1 กรกฎาคม ค.ศ. 2020 || GK ||  || วิกตอร์ โยฮันส์สัน ||  รอเทอรัมยูไนเต็ด || ปล่อยตัว || อันเดอร์-23 || 
|-
| 1 กรกฎาคม ค.ศ. 2020 || CB ||  || ยุสเติน ครันทอเฟอ ||  Unattached || ปล่อยตัว || อันเดอร์-23 || 
|-
| 1 กรกฎาคม ค.ศ. 2020 || CF ||  || ไรอัน ลอฟต์ ||  สกันทอร์ปยูไนเต็ด || ปล่อยตัว || อันเดอร์-23 || 
|-
| 1 กรกฎาคม ค.ศ. 2020 || AM ||  || คอนอร์ ที ||  Unattached || ปล่อยตัว || อันเดอร์-23 || 
|-
| 1 กรกฎาคม ค.ศ. 2020 || AM ||  || จอร์จ โทมัส ||  ควีนส์พาร์กเรนเจอส์ || ปล่อยตัว || ชุดหลัก || 
|-
| 27 กรกฎาคม ค.ศ. 2020 || CM ||  || แอนดี คิง ||  Unattached || ปล่อยตัว || ชุดหลัก || 
|-
| 13 สิงหาคม ค.ศ. 2020 || AM ||  || บาร์ตอสซ์ คาปุสต์กา ||  แลเกีย วอร์ซอ || ไม่เปิดเผย || ชุดหลัก || 
|-
| 20 สิงหาคม ค.ศ. 2020 || RB ||  || คอนนอร์ บาร์เรตต์ ||  เบิร์นลีย์ || ย้ายออกฟรี || ชุดเยาวชน || 
|-
| 26 สิงหาคม ค.ศ. 2020 || LB ||  || เบน ชิลเวลล์ ||  เชลซี || £50,000,000 || ชุดหลัก || 
|-
| 31 สิงหาคม ค.ศ. 2020 || CM ||  || เลียม เลาฟ์ลัน ||  ซอลฟอร์ดซิตี || ย้ายออกฟรี || ชุดเยาวชน || 
|-
| 25 กันยายน ค.ศ. 2020 || RW ||  || ฟุสเซนี ดิอาบาเต ||  แทรบซอนสปอร์ || ไม่เปิดเผย || ชุดหลัก || 
|-
| 3 ตุลาคม ค.ศ. 2020 || CM ||  || อาดรียัน ซิลวา ||  ซัมป์โดเรีย || ไม่เปิดเผย || ชุดหลัก || 
|}

## ปรี-ซีซันและกระชับมิตร

## การแข่งขัน
### ภาพรวม

### พรีเมียร์ลีก

#### ตารางคะแนน

#### ผลงานโดยรวม

#### ผลงานในแต่ละนัด

#### นัด
โปรแกรมการแข่งขัน พรีเมียร์ลีก สำหรับฤดูกาล 2020–21 ได้ประกาศออกมาเมื่อวันที่ 20 สิงหาคม ค.ศ. 2020.

### เอฟเอคัพ

### อีเอฟแอลคัพ

การจับสลากทั้งสองรอบ รอบสองและรอบสามได้มีการยืนยันเมื่อวันที่ 6 กันยายน, ถ่ายทอดสดทางช่อง สกาย สปอร์ตส์ โดย ฟิล แบบบ์.

### ยูฟ่ายูโรปาลีก

#### รอบแบ่งกลุ่ม

การจับสลากรอบแบ่งกลุ่มได้จัดขึ้นเมื่อวันที่ 2 ตุลาคม ค.ศ. 2020.

#### รอบแพ้คัดออก

การจับสลากรอบ 32 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.

#### รอบ 32 ทีมสุดท้าย

## สถิติผู้เล่น

### ผู้ทำประตู
*ณ วันที่ 23 พฤษภาคม ค.ศ. 2021*

## อ้างอิง

หมวดหมู่:สโมสรฟุตบอลเลสเตอร์ซิตี
หมวดหมู่:ฤดูกาลแข่งขันของสโมสรฟุตบอลเลสเตอร์ซิตี
วัดทางสาย (จังหวัดประจวบคีรีขันธ์)

**วัดทางสาย** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 9 บ้านทางสาย ตำบลธงชัย อำเภอบางสะพาน จังหวัดประจวบคีรีขันธ์

## ประวัติ
ใน พ.ศ. 2521 นายมนัสและนางพุ่มได้สละที่ดินของตนเองประมาณ 12 ไร่เศษ ทางเหนือของเขาธงชัย เพื่อเป็นสถานที่ปฏิบัติธรรมและได้สร้างศาลารอดภัยวิปัสสนา จำนวน 1 หลัง และใน พ.ศ. 2531 เปลี่ยนชื่อจาก **สำนักปฏิบัติธรรมรอดภัยวิปัสสนา** มาเป็น **สำนักปฏิบัติธรรมวัดทางสาย** จากนั้นได้สร้างพระตำหนักพระเจ้าบรมวงศ์เธอ กรมหลวงชุมพรเขตอุดมศักดิ์ และสมโภชเปิดตำหนักในวันที่ 19 พฤษภาคม พ.ศ. 2535 นับแต่นั้นได้สร้างถาวรวัตถุมากมาย เช่น สร้างพระพุทธกิติสิริชัย พระมหาธาตุเจดีย์ภักดีประกาศและสำเร็จเสร็จสิ้น ทำพิธีพัทธสีมาในวันที่ 22 เมษายน พ.ศ. 2545 ต่อมากระทรวงศึกษาธิการได้อนุมัติให้ตั้งเป็นวัดในพระพุทธศาสนาตั้งแต่วันที่ 29 พฤศจิกายน พ.ศ. 2532 โดยมีนามว่า "วัดทางสาย"

## ปูชนียสถานและปูชนียวัตถุ
*พระมหาธาตุเจดีย์ภักดีประกาศ* เป็นพระมหาธาตุเจดีย์ขนาดใหญ่ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระราชทานชื่อให้ เป็นสถาปัตยกรรมไทยสมัยกรุงรัตนโกสินทร์ โดยสร้างขึ้นเพื่อเฉลิมพระเกียรติและถวายเป็นพระราชกุศลในโอกาสที่พระองค์ครองราชย์ครบ 50 ปี เป็นพระธาตุเก้ายอด พระปรางค์จตุรมุขสูงสามชั้น เจดีย์ทรงระฆังตั้งอยู่บนฐานไพที รูปสี่เหลี่ยมจัตุรัส มีความหมายของการครองราชย์ 50 ปี กล่าวคือ อาคารสูง 5 ชั้น หมายถึง ขันธ์ 5 และเจดีย์หมู่ 9 องค์ หมายถึงวัดประจำรัชกาลที่ 9

วัดมีพระพุทธรูปขนาดใหญ่ คือ *พระพุทธกิติสิริชัย* หน้าตักกว้าง 10 เมตร สูง 13.82 เมตร ฐานสูง 4.18 เมตร เป็นพระพุทธรูปปางสมาธิแบบคันธาระ ศิลปะอินเดีย ลักษณะประทับขัดสมาธิดอกบัว หันพระพักตร์ออกทะเล ชาวบ้านมักเรียกกันว่า *หลวงพ่อใหญ่* สร้างขึ้นโดยชาวบางสะพานเพื่อน้อมเกล้าฯ ถวายแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสที่พระองค์ทรงเจริญพระชนมพรรษาครบ 5 รอบ บริเวณฐานผ้าทิพย์มีพระนามาภิไธยย่อ ส.ก.

นอกจากนั้นวัดยังมีพระตำหนักกรมหลวงชุมพรเขตอุดมศักดิ์ตั้งอยู่บนยอดเขาปักธงชัย ซึ่งเป็นจุดชมทิวทัศน์ที่สามารถมองเห็นชายหาดบ้านกรูด

## อ้างอิง

ทางสาย
วัดด่าน (กรุงเทพมหานคร)

**วัดด่าน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโพงพาง เขตยานนาวา กรุงเทพมหานคร วัดมีเนื้อที่ 11 ไร่เศษ ด้านหน้าวัดติดถนนพระรามที่ 3 ด้านหลังวัดติดแม่น้ำเจ้าพระยา 

เริ่มสร้างวัดปีใดไม่ปรากฏ แต่ได้รับพระราชทานวิสุงคามสีมาครั้งแรกในปี พ.ศ. 2340 อุโบสถมีช่อฟ้าใบระกา ภายในประดิษฐานพระประธาน เป็นพระพุทธรูปปางมารวิชัยในสมัยอยุธยาตอนปลาย ชาวบ้านเรียกว่า *หลวงพ่อโต* ในทุก ๆ ปี วัดด่านจะจัดงานนมัสการปิดทองประจำปีขึ้นทุกวันศุกร์ วันเสาร์ และวันอาทิตย์แรกของเดือนมีนาคม และเนื่องจากอุโบสถอยู่ต่ำกว่าแม่น้ำเจ้าพระยา น้ำจึงมักท่วมโดยรอบอุโบสถ ต่อมาพระครูสถิตบุญวัฒน์และคณะศรัทธาได้ร่วมกันยกฐานอุโบสถเสียใหม่ โดยสร้างกำแพงรอบอุโบสถแล้วเปลี่ยนบริเวณโดยรอบอุโบสถให้เป็นสระน้ำ และทำการปรับเปลี่ยนให้เป็นวิหาร โดยประดิษฐานหลวงพ่อโตประดิษฐานอยู่ใจกลางวิหาร ผนังทั้งสี่ด้านเปลี่ยนเป็นเปิดโล่ง มีการประดับด้วยระฆัง

ประเพณีที่สำคัญของวัดด่านคือ ประเพณีวันอัฏฐมีบูชา โดยจัดขึ้นทุก ๆ ปี หลังวันวิสาขบูชา ตรงกับวันแรม 1 ค่ำ จนถึงวันแรม 7 ค่ำ เดือน 6 มีกิจกรรมสวดบูชาพระคุณพระพุทธเจ้า พิธีแห่พระปางดับทุกข์ เพื่อให้ประชาชนได้สักการะ โดยมีพระสงฆ์สวดมนต์เพื่อความเป็นสิริมงคลไปรอบ ๆ พื้นที่เขตยานนาวาและมีพิธีจำลองการถวายพระเพลิงพระพุทธสรีระขององค์พระสัมมาสัมพุทธเจ้า ชาวบ้านและเจ้าหน้าที่ในท้องถิ่นจะแต่งกายเลียนแบบบุคคลต่าง ๆ ในพระพุทธประวัติด้วย

## อ้างอิง

ด่าน
หมวดหมู่:สิ่งก่อสร้างริมแม่น้ำเจ้าพระยา
วัดมณฑป (กรุงเทพมหานคร)

**วัดมณฑป** เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งเหนือของคลองบางระมาด ในแขวงฉิมพลี เขตตลิ่งชัน กรุงเทพมหานคร งานประจำปีของวัดมณฑป คือ งานปิดทองรอยพระพุทธบาทจำลอง ในช่วงเดือนมกราคมหรือเดือนเมษายน

## ประวัติ
วัดมณฑปเป็นวัดเก่าแก่ ไม่ปรากฏหลักฐานแน่ชัดว่าสร้างขึ้นเมื่อใดและใครเป็นผู้สร้าง แต่สันนิษฐานว่าคงจะสร้างขึ้นในสมัยรัตนโกสินทร์ตอนต้น มีการระบุว่าสร้างเมื่อ พ.ศ. 2371 ได้รับพระราชทานวิสุงคามสีมาเมื่อ พ.ศ. 2376 เดิมชาวบ้านเรียก **วัดมดป** ต่อมาเปลี่ยนเป็นชื่อ "วัดมณฑป" แต่บางคนก็อาจเรียก **วัดมะดป** หรือ **วัดปะดป**

## อาคารเสนาสนะ
[thumb|พระพุทธรูป[ปางมารวิชัย ทำจากหินทรายแดงปูนปั้นหุ้ม ลงรักปิดทอง (พระองค์ประธาน) ภายใน อุโบสถ]]
อุโบสถ หันหน้าไปทางทิศใต้ออกสู่คลองบางระมาด สร้างขึ้นใหม่ใน พ.ศ.2519 แทนอุโบสถหลังเดิม ซึ่งประยูร อุลุชาฏะ (2514 : 83) บันทึกไว้ว่าเป็น “ทรงโบราณแบบอยุธยา หน้าบันมีกระเบื้องประดับ ท่วงทีเป็นวัดโบราณ แต่ถูกปฏิสังขรณ์ใหม่เสียแล้ว” หลังใหม่สร้างแทนหลังเดิม มีหน้าบันปูนปั้น ประดับกระจกเป็นรูปมณฑป มีเทวดาคุกเข่าพนมมือทั้ง 2 ด้าน ตอนล่างทำเป็นซุ้ม 5 ช่อง แต่ละช่องมีรูปพราหมณ์นั่งคุกเข้าพนมมือ ภายในประดิษฐานพระประธาน เป็นพระพุทธรูปปางมารวิชัย ทำจากหินทรายแดงปูนปั้นหุ้ม ลงรักปิดทอง ศิลปะรัตนโกสินทร์ ยุครัชกาลที่ 1 และพระพุทธรูปศิลปะสมัยกรุงศรีอยุธยาตอนปลาย  

ศาลาต่าง ๆ ของวัดได้แก่ ศาลาการเปร ียญ เป็นอาคารทรงไทยชั้นเดียว ก่ออิฐถือปูน ด้านหน้ามีศาลาสามัคคีธรรมปลูกขวางอยู่ สร้างใน พ.ศ. 2477 เจดีย์เก่า ใกล้กับศาลาการเปรียญ สถูปบรรจุอัฐิและอังคารของบรรพชนในราชสกุล จรูญโรจน์ เชื้อสายของพระเจ้าราชวรวงศ์เธอ พระองค์เจ้าจรูญโรจน์เรืองศรี กรมหมื่นจรัสพรปฏิภาณ พระราชโอรสของพระบาทสมเด็จพระปิ่นเกล้าเจ้าอยู่หัว **มณฑปพระพุทธบาท** ตั้งอยู่ทางทิศตะวันออกเฉียงใต้ของวัด ศิลปะรัตนโกสินทร์ สมัยรัชกาลที่ 5-6 บูรณะเมื่อ พ.ศ.2543 **ศาลาท่าน้ำ** มีหลายหลัง ของเดิมสร้างใน พ.ศ.2467 และ พ.ศ.2487 (ตามที่มีการจารึกที่หน้าบัน) ปัจจุบันบูรณะแล้ว ศาลาเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ หรือ ศาลา ส.ก. เป็นอาคารคอนกรีตทรงไทยประยุกต์ 2 ชั้น อยู่ด้านหน้าเขตสังฆาวาส ศาลาจตุรมุข อยู่ด้านทิศเหนือของศาลาเฉลิมพระเกียรติ ประดิษฐานรูปหล่ออดีตเจ้าอาวาสและรูปสมเด็จพระพุฒาจารย์ (โต พฺรหฺมรํสี)

## รายนามเจ้าอาวาส
* พระครูจริยาภิรมย์ (หลวงปู่ทัศ) พ.ศ. ? - 2440
* พระอธิการเนตร พ.ศ.2440 - 2459
* พระอธิการรุ่ง สุวณฺณสโร พ.ศ.2459 - 2480
* พระมหาเผื่อน พ.ศ.2480 - 2485
* พระอธิการศิริ สุขกาโม พ.ศ.2485 - 2508
* พระปลัดผ่อง กิตติสทฺโธ พ.ศ.2508 - 2514
* พระผ่อง จิรปุณฺโณ รักษาการ พ.ศ.2514 - 2517
* พระครูพิบูลพัฒนกิจ (แสวง ปุญฺญาทีโป) พ.ศ.2517 - 2546
* พระครูสมุห์ชุมพล จนฺทโชโต พ.ศ.2546 - ?
* พระสมุห์อนันต์ โชติธมฺโม พ.ศ. ? - ปัจจุบัน 

## อ้างอิง

มณฑป
วิกฤตการณ์การเมืองไทย

**วิกฤตการณ์การเมืองไทย** อาจหมายถึง

* วิกฤตการณ์การเมืองไทย พ.ศ. 2548–2549 - การประท้วงต่อต้านรัฐบาลทักษิณ ชินวัตร ซึ่งนำไปสู่รัฐประหาร พ.ศ. 2549
* การชุมนุมของกลุ่มพันธมิตรประชาชนเพื่อประชาธิปไตย พ.ศ. 2551 - การประท้วงต่อต้านรัฐบาลสมัคร สุนทรเวช และสมชาย วงศ์สวัสดิ์
* ความไม่สงบทางการเมืองในประเทศไทย เมษายน พ.ศ. 2552 - การประท้วงต่อต้านรัฐบาลอภิสิทธิ์ เวชชาชีวะ
* การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 - การประท้วงต่อต้านรัฐบาลอภิสิทธิ์ เวชชาชีวะ
* วิกฤตการณ์การเมืองไทย พ.ศ. 2556–2557 - การประท้วงต่อต้านรัฐบาลยิ่งลักษณ์ ชินวัตร ซึ่งนำไปสู่รัฐประหาร พ.ศ. 2557
* การประท้วงในประเทศไทย พ.ศ. 2563–2564 - การประท้วงต่อต้านรัฐบาลประยุทธ์ จันทร์โอชา
* วิกฤตการณ์การเมืองไทย พ.ศ. 2568 - การประท้วงต่อต้านรัฐบาลแพทองธาร ชินวัตร

## ดูเพิ่ม
* ประวัติศาสตร์ไทยหลัง พ.ศ. 2544
วัดอ้อมใหญ่

**วัดอ้อมใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านอ้อมใหญ่ ตำบลอ้อมใหญ่ อำเภอสามพราน จังหวัดนครปฐม ปัจจุบันมีพระครูสิริชยาภรณ์ (ทวี นนฺโก) เป็นเจ้าอาวาส

วัดอ้อมใหญ่สร้างขึ้นก่อนปี พ.ศ. 2400 ในรัชสมัยพระบาทสมเด็จพระจุลจอมเกล้าเจ้าอยู่หัว ชุมชนตำบลอ้อมใหญ่ในสมัยนั้นมีประชาชนทั้งเชื้อสายไทยและจีนตั้งถิ่นฐานทำอาชีพการเกษตรกันเป็นส่วนใหญ่ โดยมีพี่น้องสองคนเป็นลูกของคหบดีในแถบนี้ พี่ชายคนโตได้อุปสมบทเป็นพระภิกษุได้ชักชวนน้องสาวซึ่งไม่ได้แต่งงานให้ช่วยกันซื้อที่ดินเพื่อสร้างวัด ด้วยการขายที่ดินของตนเองและรวบรวมเงินทองรูปพรรณต่าง ๆ ได้ประมาณ 1 ทะนาน ได้ซื้อที่ดินบริเวณปากคลองอ้อมใหญ่เพื่อสร้างวัดที่ชื่อ **วัดใหม่ปากคลองอ้อมใหญ่** ชาวบ้านมักเรียก "วัดอ้อมใหญ่" วัดอ้อมใหญ่ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2512

อุโบสถหลังเก่ามีสภาพทรุดโทรม ไม่ทราบว่าสร้างเมื่อใด วัดมีหอพระไตรปิฎกทรงไทยตั้งอยู่กลางสระน้ำ วิหารเก่าสร้างขึ้นเมื่อปี พ.ศ. 2471 และเจดีย์บรรจุพระบรมสารีริกธาตุ

## รายนามเจ้าอาวาส
* หลวงพ่อสอน 
* หลวงพ่อปาน 
* หลวงพ่อบัว 
* พระอธิการฮวด ธมฺมปญฺญสุวณฺโณ 
* พระอธิการจ่าง สุภกิจฺโจ 
* พระครูสุวรรณวิริยาคุณ	 
* พระครูสิริชยาภรณ์ (ทวี นนฺทโก)

## อ้างอิง

อ้อมใหญ่
ไหโข่ว

**ไหโข่ว** () เป็นเมืองหลวงและเมืองที่มีประชากรมากที่สุดของมณฑลไหหลำ สาธารณรัฐประชาชนจีน ตั้งอยู่บนชายฝั่งทางเหนือของเกาะไหหลำ ข้างปากแม่น้ำหนานตู้ ในด้านการบริหาร ไหโข่วมีฐานะเป็นนครระดับจังหวัด ที่ประกอบไปด้วยเขตต่าง ๆ มีพื้นที่รวม 2,280 ตารางกิโลเมตร มีผู้อยู่อาศัย 2,046,189 คน

## เขตการปกครอง
ไหโข่วแบ่งการปกครองออกเป็น 4 เขต ดังนี้

## อ้างอิง

## แหล่งข้อมูลอื่น

*หน่วยงานบริหารนครไหโข่ว  (ภาษาอังกฤษ)
*หน่วยงานบริหารนครไหโข่ว (ภาษาจีน)

หมวดหมู่:นครในมณฑลไหหลำ
หมวดหมู่:เมืองหลวงของมณฑลในประเทศจีน
หมวดหมู่:อ่าวตังเกี๋ย
วัดสิงห์ (เขตบางพลัด)

**วัดสิงห์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร

## ประวัติ
วัดสิงห์สร้างขึ้นเมื่อ พ.ศ. 2326 ในสมัยรัตนโกสินทร์ตอนต้น บริเวณที่ตั้งวัดในสมัยก่อนเคยเป็นที่พักทัพ ผู้สร้างวัดคงเป็นแม่ทัพในสมัยนั้นที่สร้างไว้หลังเสร็จศึกเพื่อเป็นการล้างบาปจากศึกสงคราม แต่ก็มีบางเอกสารบอกว่าเป็นวัดโบราณสร้างมาตั้งแต่สมัยอยุธยา แต่เดิมวัดมีชื่อว่า **วัดสิงห์เงิน** ต่อมาชื่อเหลือเพียง "วัดสิงห์"

## อาคารเสนาสนะและโบราณวัตถุ
อุโบสถหลังเดิมปัจจุบันเป็นวิหาร กว้าง 6 เมตร 15 เซนติเมตร ยาว 14 เมตร 23 เซนติเมตร ภายในมีพระประธาน เป็นพระพุทธรูปปางมารวิชัยศิลปะสมัยอู่ทอง สันนิษฐานว่าเป็นเนื้อสำริด ขนาดหน้าตักกว้าง 49 นิ้ว และมีพระอัครสาวกซ้าย-ขวา อีกรวม 2 องค์ ปัจจุบันใช้ประกอบศาสนพิธี สังฆกรรม พาไล และปีกนกด้านนอกชำรุดทรุดโทรมมาก อีกทั้งช่วงปี พ.ศ. 2554 เกิดน้ำท่วมจึงได้มีการบูรณะอุโบสถหลังเดิมนี้ อุโบสถหลังใหม่ตั้งอยู่ข้างวิหาร สร้างขึ้นเมื่อประมาณปี พ.ศ. 2502 ภายในประดิษฐานประพุทธรูป *หลวงพ่อเพชร* ด้านโบราณวัตถุมีการพบพระพุทธรูปหินทรายแดงและขาวเป็นจำนวนมาก พบใบเสมาหินทรายสีแดงขนาดใหญ่สมัยกรุงศรีอยุธยาตอนต้น

## อ้างอิง

สิงห์
หมวดหมู่:โบราณสถานในเขตบางพลัด
อ๊าด

[thumb|[เนินทรายที่รุบอุลคอลี ประเทศโอมาน]]

**อ๊าด** () เป็นชนเผ่าโบราณที่ได้รับการกล่าวในอัลกุรอาน 

ที่ตั้งของอ๊าดมักได้รับการระบุว่าอยู่ในอาระเบียใต้ ในที่ตั้งที่มีชื่อว่า *[[อัลอะฮ์กอฟ]]* สมาชิกของเผ่า ถูกเรียกเป็นชาวอ๊าดที่ก่อตั้งชาติที่มั่งคั่ง จนกระทั่งพวกเขาถูกพายุรุนแรงทำลายจนสิ้น รายงานจากธรรมเนียมอิสลาม พายุถูกส่งมาหลังจากพวกเขาปฏิเสธคำสอนในหลักเอกเทวนิยมของ*[[ฮูด (นบี)|นบีฮูด]]* อ๊าดถือเป็นหนึ่งในชนเผ่าอาหรับดั้งเดิมที่เป็น "อาหรับที่หายสาบสูญ" โดยมีเมืองหลวงที่อาจมีชื่อเหมือนในอัลกุรอานว่า "อิร็อมแห่งเสาเข็ม" แม้ว่าชื่อนั้นอาจเป็นไปได้ทั้งชื่อภูมิภาคหรือผู้คนก็ตาม

## ตำนาน
ในเรื่องราวทางศาสนา ฮูดกับชนเผ่าอ๊าดถูกเชื่อมด้วยกษัตริย์ในตำนานที่มีพระนามว่า *[[อ๊าด (บุคคล)|อ๊าด]]* ผู้ปกครองแคว้นที่มี "วูบัร" เป็นเมืองหลวง

## การกล่าวในอัลกุรอาน
รายงานจากอัลกุรอาน พวกอ๊าดสร้างอนุสรณ์และป้อมทุกบริเวณที่สูงมาก และชะตาของพวกเขาคือหลักฐานจากส่วนหลงเหลือของที่อยู่อาศัย อย่างไรก็ตาม ไม่มีการค้นพบหลักฐานทางโบราณคดีเกี่ยวกับการมีตัวตนของพวกเขาเลย

ชนเผ่าอ๊าดได้รับการกล่าวในอัลกุรอานหลายแห่ง โดยเฉพาะซูเราะฮ์ที่ 7, ซูเราะฮ์ที่ 9:70, ซูเราะฮ์ที่ 11,, ซูเราะฮ์ที่ 14:9, ซูเราะฮ์ที่ 22:42, ซูเราะฮ์ที่ 25:38, ซูเราะฮ์ที่ 38:12 40:31, ซูเราะฮ์ที่ 41, ซูเราะฮ์ที่ 50:13 ซูเราะฮ์ที่ 51:41, ซูเราะฮ์ที่ 53:50, ซูเราะฮ์ที่ 54:18, ซูเราะฮ์ที่ 69, และซูเราะฮ์ที่ 89:6.

## ดูเพิ่ม
* อ๊าด ผู้ที่อาจเป็นต้นตระกูลของชาวอ๊าด
* ทะเลทรายอาหรับ
* มัดยัน
* ชาวคันคู
* ผู้คนของลูฏ
* ชาวยาซีน
* ซะบะอ์
* ษะมูด

## อ้างอิง

หมวดหมู่:ชนเผ่าในอาระเบีย
หมวดหมู่:ยักษ์ในศาสนาอิสลาม
มีทีออส

***มีทีออส*** (; ) เป็นวิดีโอเกมจับคู่กระเบื้องที่พัฒนาโดยคิว เอนเตอร์เทนเมนต์ และเผยแพร่โดยบันไดสำหรับนินเท็นโด ดีเอส เกมนี้วางจำหน่ายทั่วโลกในปี ค.ศ. 2005 ซึ่งผลิตโดยเท็ตสึยะ มิซูงูชิ ผู้ก่อตั้งคิว เอนเตอร์เทนเมนต์ และออกแบบโดยมาซาฮิโระ ซากูราอิ *มีทีออส*ได้รับแรงบันดาลใจจากวิดีโอเกม*[[มิสไซล์คอมมานด์]]* (ค.ศ. 1980), ภาพยนตร์*[[เดอะ เมทริกซ์: เพาะพันธุ์มนุษย์เหนือโลก 2199]]* (ค.ศ. 1999) และซีรีส์โทรทัศน์ *[[24 ชั่วโมงอันตราย]]* (ค.ศ. 2001–2010)

การเล่นเกมต้องใช้สไตลัสเพื่อย้ายบล็อกสีที่เรียกว่า "มีทีออส" ซึ่งตกลงมาจากด้านบนของหน้าจอ เกมจะจบลงเมื่อบล็อกเต็มหน้าจอ เพื่อป้องกันไม่ให้สิ่งนี้เกิดขึ้น ผู้เล่นจะต้องยิงบล็อกที่มีสีเดียวกันสามบล็อกขึ้นไปที่ด้านบนของหน้าจอเพื่อให้มันหายไป ตัวละครที่เล่นได้ ได้แก่ มนุษย์ต่างดาวสามสิบสองตัวและดาวเคราะห์ของพวกมัน

*มีทีออส*ได้รับเสียงชื่นชมอย่างมากและมียอดขายในระบบนินเท็นโด ดีเอส เป็นอันดับหนึ่งในตลาดสหราชอาณาจักรในช่วงสัปดาห์แรกตามข้อมูลของบริษัทวิจัยชาร์ต-แทร็ก เมื่อเทียบกับเกมปริศนาอื่น ๆ เช่น *[[เตตริส]]* (ค.ศ. 1984) และ*[[ลูมิเนส]]* (ค.ศ. 2004) เกมดังกล่าวได้รับรางวัลและการเสนอชื่อจากสิ่งพิมพ์หลายฉบับ รวมถึงรางวัลผลงานดีเด่นของเซซาเกมอะวอดส์ มีการเผยแพร่เวอร์ชันสำหรับโทรศัพท์เคลื่อนที่และเอกซ์บอกซ์ไลฟ์อาร์เคดในปี ค.ศ. 2006 และ 2008 ตามลำดับ ส่วนภาคต่อ มีทีออส: ดิสนีย์เมจิก ได้รับการเปิดตัวสำหรับนินเท็นโด ดีเอส ในปี ค.ศ. 2007

## อ้างอิง

## แหล่งข้อมูลอื่น
*  
* 

หมวดหมู่:วิดีโอเกมที่ออกวางจำหน่ายในปี พ.ศ. 2548
หมวดหมู่:เกมจากค่ายบันได
หมวดหมู่:เกมปริศนาบล็อกหล่น
หมวดหมู่:เกมสำหรับโทรศัพท์มือถือ
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
วัดสุทธาราม (กรุงเทพมหานคร)

**วัดสุทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางไส้ไก่ ในแขวงบางลำภูล่าง เขตคลองสาน กรุงเทพมหานคร ปัจจุบันเจ้าอาวาสคือ พระพิศาลประชานาถ (ดนัย อตฺถภทฺโท) 

วัดสุทธารามเป็นวัดโบราณตั้งวัดเมื่อปี พ.ศ. 2411 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2470 แต่สันนิษฐานว่าเป็นวัดโบราณที่น่าจะสร้างขึ้นตั้งแต่สมัยกรุงศรีอยุธยา ปัจจุบันสิ่งก่อสร้างอาคารเสนาสนะได้รับการปฏิสังขรณ์ใหม่ พระวิหารและพระอุโบสถหันหน้าสู่คลองบางไส้ไก่ คือหันหน้าไปทางทิศตะวันตก วัดสุทธารามมีโบราณวัตถุมากมาย หลายชิ้นถูกโจรกรรมไป ที่หลงเหลืออยู่เช่น พระบูชาปางต่าง ๆ จานเชิง เครื่องไม้แกะสลัก พระเครื่อง เงินพดด้วง เป็นต้น

ปัจจุบันวัดสุทธารามยังเป็นที่ทำการของมูลนิธิศรีรัตนโกสินทร์ โดยเปิดเมื่อปี พ.ศ. 2547 แยกเป็นสัดส่วนไม่ปะปนกับเขตสังฆาวาส หน้าตึกเขียนว่ามูลนิธิศรีรัตนโกสินทร์ ภายในอาคารมีเครื่องล้างไตให้บริการเป็นสัดส่วน มีแพทย์ พยาบาล และเจ้าหน้าที่คอยดูแล

## อ้างอิง

สุทธาราม
หมวดหมู่:โบราณสถานในเขตคลองสาน
หมวดหมู่:ก่อตั้งในกรุงเทพมหานครในปี พ.ศ. 2411
หมวดหมู่:สิ่งก่อสร้างตั้งแต่ พ.ศ. 2411
อาหารกวางตุ้ง

**อาหารกวางตุ้ง** หรือ **เย่ว์** ( หรือ ) เป็นอาหารของมณฑลกวางตุ้งของจีน โดยเฉพาะเมืองหลวงของมณฑลคือ กวางโจว และพื้นที่บริเวณโดยรอบในพื้นที่สามเหลี่ยมลุ่มแม่น้ำจูเจียง(Pearl River Delta) รวมทั้งฮ่องกง และมาเก๊า การพูดอย่างถูกต้อง อาหารกวางตุ้งเป็นอาหารของกวางโจวหรือของผู้พูดภาษาจีนกวางตุ้ง แต่มักจะรวมถึงรูปแบบการทำอาหารของผู้พูดภาษาจีนเย่ว์ในกวางตุ้งทั้งหมด ในทางกลับกัน อาหารแต้จิ๋วและอาหารฮากกาของมณฑลกวางตุ้งถือเป็นรูปแบบของตนเอง เช่นเดียวกับอาหารที่ใกล้เคียงอย่างกวางสี แม้ว่ามณฑลกวางสีตะวันออกจะถือว่าเป็นวัฒนธรรมกวางตุ้ง เนื่องจากมีอิทธิพลทางเชื้อชาติพันธุ์จ้วง อาหารกวางตุ้งเป็นหนึ่งในแปดประเพณีการทำอาหารของอาหารจีน จุดที่โดดเด่นจากนอกประเทศเกิดจากการอพยพเข้ามาของชาวกวางตุ้งจำนวนมาก เชฟที่ได้รับการฝึกฝนด้านอาหารกวางตุ้งเป็นที่ต้องการอย่างมากทั่วประเทศจีน จนถึงปลายศตวรรษที่ 20 ร้านอาหารจีนในตะวันตกส่วนมากจะเสิร์ฟอาหารกวางตุ้งเป็นส่วนใหญ่

## อ้างอิง
วัดสะพาน (เขตตลิ่งชัน)

**วัดสะพาน** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร วัดมีตลาดน้ำวัดสะพานตั้งอยู่ภายในวัด

วัดสะพานตั้งเป็นวัดเมื่อปี พ.ศ. 2320 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2551 เดิมเรียกว่า **วัดตะพาน** กล่าวกันว่าเป็นวัดโบราณตั้งแต่สมัยกรุงศรีอยุธยา อายุสมัยน่าจะอยุธยาจากการค้นพบพระพุทธรูปหินทรายและพระพุทธรูป 3 องค์ คือ หลวงพ่อโต หลวงพ่อกลาง และหลวงพ่อดำ

แต่เดิมมีวิหารขนาดย่อม 3 หลังเรียงกัน หันหลังให้คลอง ต่อมาวิหารทรุดโทรมจึงสร้างพระวิหารโถงแทน ณ ตำแหน่งพระวิหาร 3 หลังเดิม โดยย้ายพระพุทธรูปหินทรายขาวและแดงและชิ้นส่วนพระพุทธรูปหินทรายจำนวนมากมาอยู่ในวิหารโถง รอบวิหารยังเห็นร่องรอยกำแพงแก้วเดิม อุโบสถหลังใหม่มีมูลค่าก่อสร้างประมาณ 30 ล้านบาท

## อ้างอิง

สะพาน
อาหารอานฮุย

thumb|แผนที่แสดงถึงอาหารประจำภูมิภาคที่สำคัญของจีน
**อาหารอานฮุย** หรือเรียกอีกอย่างว่า **อาหารฮุย** เป็นหนึ่งในแปดตระกูลการทำอาหารของอาหารจีน มีต้นกำเนิดมาจากรูปแบบการทำอาหารพื้นบ้านของภูมิภาคหวงซานในทางตอนใต้ของมณฑลอานฮุย
เพอร์เบิลแพลซ

**เพอร์เบิลแพลซ** () เป็นชุดที่สามของเกมคอมพิวเตอร์ พัฒนาโดยโอบีรอนมีเดีย สำหรับไมโครซอฟท์ เปิดตัวในวินโดวส์วิสตา  และรวมในวินโดวส์ 7ด้วย ขณะเกมก็นี้ไม่ได้เปิดตัวใน วินโดวส์ 8

## อ้างอิง

## แหล่งข้อมูลอื่น

* โอบีรอนเกมส์

หมวดหมู่:วิดีโอเกมปี พ.ศ. 2548
หมวดหมู่:เกมของไมโครซอฟท์
หมวดหมู่:วิดีโอเกมถูกพัฒนาในสหรัฐ
หมวดหมู่:เกมของวินโดวส์
หมวดหมู่:เกมวินโดวส์เท่านั้น
หมวดหมู่:วินโดวส์วิสตา
หมวดหมู่:วินโดวส์ 7
หมวดหมู่:วิดีโอเกมที่ออกวางจำหน่ายในปี พ.ศ. 2550
วัดประสาท (กรุงเทพมหานคร)

**วัดประสาท** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพรม เขตตลิ่งชัน กรุงเทพมหานคร สร้างขึ้นและได้รับพระราชทานวิสุงคามสีมาเมื่อ พ.ศ. 2300 มีงานประเพณีตามวันสำคัญทางพระพุทธศาสนาต่าง ๆ งานประจำปีมีงานปิดทองรอยพระพุทธบาทจำลองช่วงเดือนมีนาคม พระพุทธรูปสำคัญได้แก่ พระประธานในอุโบสถและหลวงพ่อโต พระประธานในอุโบสถหลังเดิม นิยมแก้บนด้วยประทัด บ้างเล่าว่าหลวงพ่อโตเป็นพี่น้องกับหลวงพ่อตาแดง วัดเพลง (กลางสวน) เกจิอาจารย์ได้แก่ หลวงปู่พลอย (อดีตเจ้าอาวาส) ภายในวัดยังมีโรงเรียนวัดประสาท (สังกัดกรุงเทพมหานคร) และโรงเรียนสุวรรณพลับพลา (โรงเรียนมัธยมวัดประสาท) (กระทรวงศึกษาธิการ)

## อาคารเสนาสนะ
อุโบสถหลังใหม่กว้าง 8 เมตร ยาว 25 เมตร เริ่มวางศิลาฤกษ์เมื่อเดือนพฤษภาคม พ.ศ. 2533 ก่อสร้างแล้วเสร็จมีพิธีผูกพัทธสีมาในเดือนมีนาคม พ.ศ. 2538 หน้าบันเป็นซุ้มปราสาท 3 ช่อง ประดิษฐานพระพุทธรูปยืนทั้ง 3 ช่อง ใบเสมาล้อมรอบอุโบสถสลักจากหินทรายแดง สลักใหม่เลียนแบบของเดิม อุโบสถหลังใหม่อยู่ติดกับอุโบสถหลังเดิมซึ่งปัจจุบันแปลงเป็นวิหาร วิหารกว้าง 7.65 เมตร ยาว 19.2 เมตร สร้างเมื่อ พ.ศ. 2504 บ้างว่าสร้างเมื่อ พ.ศ. 2505 ภายในวิหารประดิษฐาน *หลวงพ่อโต* เป็นพระพุทธรูปหินทรายโบราณ

อาคารเสนาสนะอื่น ได้แก่ กุฏิสงฆ์ มีกุฏิเจ้าอาวาส 2 หลัง และกุฏิสงฆ์ 5 หลัง เป็นอาคารไม้ 1 หลัง ครึ่งตึกครึ่งไม้ 1 หลัง คอนกรีตเสริมเหล็ก 3 หลัง ศาลาการเปรียญ กว้าง 12.5 เมตร ยาว 31.3 เมตร หอสวดมนต์ สร้างเมื่อ พ.ศ. 2505 หอระฆังและหอกลอง มณฑปพระพุทธบาทจำลอง และศาลาท่าน้ำ

## รายนามเจ้าอาวาส
* พระมืด
* พระสุข
* พระอธิการปู่พลอย พรมโชโต
* พระอธิการเติม พุทธสอน
* พระอธิการโหย่ง กำโส
* พระมหาจำรัส ภู่แด่ง
* พระครูประสาธนสาสนคุณ
* พระครูปลัดวิเชียร ธมมฺธโร 

## อ้างอิง

ประสาท
ตำบลหนองขอน

**ตำบลหนองขอน** เป็นตำบลในอำเภอเมืองอุบลราชธานี จังหวัดอุบลราชธานี ตั้งอยู่ทางทิศตะวันตกเฉียงเหนือห่างจากตัวเมืองฯ ประมาณ 13 กิโลเมตร มีพื้นที่ทิ้งสิ้น 54 ตารางกิโลเมตร จากการสำรวจสำมะโนประชากรในปี พ.ศ. 2562 พบว่ามีประชากร 9,609 คน ครัวเรือนทั้งหมด 3,071 ครัวเรือน

ปัจจุบันพื้นที่ของตำบลหนองขอนทั้งตำบล อยู่ภายใต้การบริหารจัดการขององค์การบริหารส่วนตำบลหนองขอน
## ประวัติ
บริเวณที่ตั้งของตำบลหนองขอนในปัจจุบันนั้น มีการตั้งรกรากของผู้คนมาเป็นเวลากว่า 250 ปีแล้ว โดยตั้งชื่อหมู่บ้านและตำบลตามชื่อบึงหนองขอน ซึ่งเป็นบึงน้ำธรรมชาติขนาดใหญ่ประมาณ 1 ตารางกิโลเมตรในพื้นที่ และในปี พ.ศ. 2538 ได้มีการแบ่งพื้นที่ทางตอนเหนือของตำบลหนองขอนเพื่อจัดตั้งเป็นตำบลปะอาว อำเภอเมืองอุบลราชธานี

## ขนาดและที่ตั้ง
ตำบลหนองขอนตั้งอยู่ทางทิศตะวันตกเฉียงเหนือของอำเภอเมืองอุบลราชธานี ระยะทางห่างจากเมืองอุบลราชธานี ประมาณ 13 กิโลเมตร การคมนาคมผ่านถนนสายหลักทางหลวงหมายเลข 23 (ถนนแจ้งสนิท) มีขนาดพื้นที่ 54 ตารางกิโลเมตร พื้นที่แนวเขตด้านใต้ของตำบล มีลักษณะเป็นเนินดินริมฝั่งน้ำ พื้นที่ค่อนข้างราบลุ่ม มีลำเซบายไหลผ่านเขตด้านใต้และตะวันตกของตำบล

:ทิศเหนือ มีอาณาเขตติดต่อกับตำบลปะอาว อำเภอเมืองอุบลราชธานี
:ทิศใต้ มีอาณาเขตติดต่อกับตำบลหนองบ่อ และตำบลแจระแม อำเภอเมืองอุบลราชธานี
:ทิศตะวันออก มีอาณาเขตติดต่อกับตำบลขี้เหล็ก และตำบลขามใหญ่ อำเภอเมืองอุบลราชธานี
:ทิศตะวันตก มีอาณาเขตติดต่อกับตำบลหัวดอน อำเภอเขื่องใน

## เขตการปกครองและประชากร
ตำบลหนองขอนประกอบด้วยหมู่บ้านทั้งสิ้น 12 หมู่บ้าน แบ่งเป็น 15 ชุมชน (หมู่) ประชากร 9,609 คน แบ่งเป็น เพศชาย 4,797 คน, เพศหญิง 4,812 คน มีจำนวนครัวเรือนทั้งสิ้น 3,071 ครัวเรือน จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้

: 

## สถานที่สำคัญ
### แหล่งท่องเที่ยว
* แกรนแคนยอนอุบลราชธานี
* อุทยานบึงบัว
### สถานศึกษา
* วิทยาลัยเกษตรและเทคโนโลยีอุบลราชธานี
* โรงเรียนหนองขอนวิทยา
### สถานที่ราชการ
* องค์การบริหารส่วนตำบลหนองขอน
* สนามทุ่งบูรพา สำนักงานการกีฬาแห่งประเทศไทย จังหวัดอุบลราชธานี
## ดูเพิ่ม
* ตำบลปะอาว (อำเภอเมืองอุบลราชธานี)
## อ้างอิง

หนองขอน
ตำบลหัวเรือ

**ตำบลหัวเรือ** อาจหมายถึง
*ตำบลหัวเรือ อำเภอวาปีปทุม จังหวัดมหาสารคาม
*ตำบลหัวเรือ
วัดมะลิ

**วัดมะลิ** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร ปัจจุบันเจ้าอาวาสคือ พระครูธรรมวิมล (ทองสุข ธมฺมกุสโล)

## ประวัติ
วัดมะลิสร้างขึ้นเมื่อประมาณ พ.ศ. 2315 ในสมัยกรุงธนบุรี ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อปี พ.ศ. 2350 วัดสนับสนุนให้พระภิกษุสามเณรศึกษาพระปริยัติธรรม แผนกธรรมและบาลี ภายในวัดยังมีโรงเรียนวัดมะลิ ระดับประถมศึกษาและมัธยมศึกษา

## อาคารเสนาสนะ
อาคารเสนาสนะมีอุโบสถกว้าง 9 เมตร ยาว 24 เมตร หลังคา 2 ชั้น 3 ลด เดิมด้านหน้าและหลังเป็นแบบพาไลลาดลงมา ต่อมาเปลี่ยนเป็นทรงหน้านาง เมื่อ พ.ศ. 2502 รวมกำแพงแก้วรอบอุโบสถ ภายในประดิษฐานพระประธานแบบสมัยสุโขทัย ปางมารวิชัย ปูนปั้นลงรักปิดทอง พร้อมด้วยอัครสาวก พระพุทธรูปปางต่าง ๆ จำนวน 9 องค์ มีกุฏิสงฆ์จำนวน 5 หลัง ศาลาการเปรียญ กว้าง 17.20 เมตร ยาว 40 เมตร วิหาร 1 หลัง ภายในมีพระพุทธรูปศิลาแลง 1 องค์ ศาลาอเนกประสงค์ 1 หลัง ศาลาประชุมสงฆ์ 1 หลัง ศาลาบำเพ็ญกุศลหรือตั้งศพ 2 หลัง อาคารโรงครัว 1 หลัง อาคารฌาปนสถาน (เมรุ) 1 หลัง อาคารพระปริยัติธรรมและปฏิบัติธรรม 1 หลัง

## อ้างอิง

มะลิ
วัดกระโจมทอง (กรุงเทพมหานคร)

**วัดกระโจมทอง** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร

## ประวัติ
วัดกระโจมทองสร้างเมื่อประมาณ พ.ศ. 2403 ไม่ปรากฏหลักฐานว่าผู้ใดสร้าง ที่มาของชื่อวัดมาจากการที่เคยเป็นที่หยุดพักขบวนช้างม้า แล้วมีการสร้างกระโจมที่พัก วัดได้รับพระราชทานวิสุงคามสีมาเมื่อ พ.ศ. 2549

## อาคารเสนาสนะ
อุโบสถหลังเดิมสร้างเมื่อ พ.ศ. 2458 ตั้งอยู่ใกล้กับคลองบางน้อย หันหน้าไปทางทิศตะวันออก เดิมเป็นอุโบสถทรงเก๋งจีน หน้าบันประดับเครื่องถ้วยจีน ได้รับการบูรณะในปี พ.ศ. 2515 ปัจจุบันเป็นปูนปั้นลายหน้าขบ ด้านบนเป็นลายเทพนม ภายในประดิษฐานพระประธานเป็นพระพุทธรูปปางมารวิชัย อุโบสถหลังใหม่สร้างเมื่อ พ.ศ. 2544 เป็นอาคารทรงสุโขทัย ซุ้มประตูหน้าต่างปั้นลาย 12 นักษัตร หน้าบันปั้นปูนเป็นลายพัดยศสมเด็จพระมหารัชมังคลาจารย์ พื้นและผนังบุหินอ่อนทั้งหมด เจดีย์มีอยู่ 5 องค์ อยู่รอบอุโบสถหลังเดิม วิหารหลวงพ่อโสธร ภายในประดิษฐานหลวงพ่อโสธร (จำลอง) และมีพระพุทธรูปจำลองอื่น ๆ อีกหลายองค์

ภายในวัดยังมีโรงเรียนพระปริยัติธรรม ในพื้นที่วัดมีโรงเรียนวัดกระโจมทอง (สังกัดกรุงเทพมหานคร)

## งานประเพณี
วัดกระโจมทองมีงานประเพณีตามวันสำคัญทางพระพุทธศาสนาต่าง ๆ รวมทั้งวันลอยกระทง แต่ไม่มีจัดงานวันสงกรานต์เนื่องจากวัดวัดสะพานซึ่งอยู่ใกล้เคียงจัดงานแล้ว วัดกระโจมทองจึงมีเพียงงานทำบุญตักบาตร

วัดมีงานประจำปีในช่วงวันที่ 6 เมษายน (จัดวันเสาร์-อาทิตย์ ขึ้นอยู่แต่ละปี) โดยอัญเชิญหลวงพ่อโสธรลงเรือล่องไปตามคลอง และมีการประมูลชะลอม โดยนำของที่ชาวบ้านนำมาทำบุญ เช่น ผลไม้ ข้าวสารอาหารแห้ง เครื่องสังฆทาน ฯลฯ มาจัดประมูลเพื่อนำรายได้เข้าวัด

## รายนามเจ้าอาวาส
* พระอธิการกิม
* พระอธิการปุ้ย
* พระอธิการสุวรรณ
* พระครูสมุห์วิชัย
* พระครูโสภาสสุวรรณวัฒน์ (น้อม อตฺตมโน)

## อ้างอิง

กระโจมทอง
วัดอมรทายิการาม

**วัดอมรทายิการาม** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัดเนื้อที่ 6 ไร่ 3 งาน เจ้าอาวาสคือ พระครูวิบูลธรรมภาณ (ธัมมา จิตฺตปญฺโญ)

## ประวัติ
วัดอมรทายิการามสร้างขึ้นเมื่อก่อน พ.ศ. 2430 (จากการปรากฏในแผนที่สำรวจฉบับกรมพระยาดำรงราชานุภาพ พ.ศ. 2430 ที่ผู้สำรวจใช้ชื่อว่า วัดใหม่ยายมอญ แสดงให้เห็นว่าเป็นวัดที่ตั้งขึ้นใหม่) ไม่ทราบนามและประวัติผู้สร้าง เดิมชื่อ **วัดยายมอญ** สันนิษฐานว่าอุบาสิกาชื่อว่า อมร น่าจะเป็นผู้ที่ยกที่ดินให้และดำเนินการสร้างวัด จึงได้ตั้งชื่อวัดตามชื่อผู้สร้าง ต่อมาในปี พ.ศ. 2482 ได้เปลี่ยนชื่อวัดมาเป็น "วัดอมรทายิการาม" ซึ่งยังคงความหมายตามนามเดิม วัดได้รับพระราชทานวิสุงคามสีมาครั้งหลังเมื่อวันที่ 5 พฤศจิกายน พ.ศ. 2523 วัดยังมีให้การศึกษาพระปริยัติธรรมและมีห้องสมุดภายในวัด

## อาคารเสนาสนะ
อุโบสถกว้าง 8.90 เมตร ยาว 12.50 เมตร สร้างเมื่อ พ.ศ. 2522 ภายในประดิษฐานพระประธาน หน้าตัก 35 นิ้ว กุฎีสงฆ์จำนวน 4 หลัง เป็นอาคารไม้ ศาลาการเปรียญกว้าง 8 เมตร ยาว 30 เมตร สร้าง พ.ศ. 2518 เป็นอาคาร 2 ชั้น เจดีย์ขนาดสูง 8 เมตร

## อ้างอิง

อมรทายิการาม
วัดลาดปลาเค้า

**วัดลาดปลาเค้า** อาจหมายถึง
* วัดลาดปลาเค้า กรุงเทพมหานคร
* วัดลาดปลาเค้า จังหวัดนครปฐม
* วัดลาดปลาเค้า จังหวัดสุพรรณบุรี

ลาดปลาเค้า
โทนี่ โทนี่ ช็อปเปอร์

**โทนี่ โทนี่ ช็อปเปอร์** ตัวละครการ์ตูนจากเรื่องวันพีซ หมอประจำเรือของกลุ่มโจรสลัดหมวกฟางลูฟี่

## ประวัติ

## ค่าหัว
* 50 เบรี 
* 100 เบรี 
* 1,000 เบรี 
*

## พลังและความสามารถ

## ท่าไม้ตาย

หมวดหมู่:ตัวละครในวันพีซ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2543
หมวดหมู่:กลุ่มโจรสลัดหมวกฟาง
หมวดหมู่:ตัวละครที่เป็นกวางและกวางมูส
หมวดหมู่:ตัวละครลูกบุญธรรมในอนิเมะและมังงะ
หมวดหมู่:ตัวละครที่เป็นแพทย์
หมวดหมู่:ตัวละครที่เป็นเภสัชกร
หมวดหมู่:ตัวละครที่เป็นโจรสลัด
หมวดหมู่:ตัวละครที่เป็นนักวูซู
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:มาสคอตอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ